 Cali Muuse Kobra waa mid ka mid ah dadka la nool cudurkaan, waana guddoomiyaha dalladda dadka qaba cudurkan HIVAIDS kana dhisan Puntland xafiiskooduna yahay Boosaaso, wuxuuna Raadio Ergo u sheegay inuu ku faraxsan yahay inuu ka qayb qaato wacyi gelinta bulshada khatarta cudurka, isagoo hadlayana wuxuu yiriAniga runtii intuusan cudurku igu dhicin waxaan ahaa nin meel kasta isaga dhaca balwad badan leh, wuxuuna cudurku igu dhacay xilli aan qayili jiray askarina ahaa, waqtigii i soo maray haddaan dib u xasuustana wax badan oo dayac dhinacayga ka yimid ayaa sabab u ahayd qaadistii aan qaaday cudurkaan isagoo intaas ku daray Kobra in inkastoo ay hadda xafiis iyo dallad leeyihiin dadka cudurkaan la nooli haddana weli ay jirto takoorkii bulshadu ku haysay, taasina ay tahay arrin loo baahan yahay in laga gudbo lana fahmo in cudurku cid kasta uu ku dhici karo, loose baahan yahay in si wada jir ah la isaga kaashado joojinta fiditaankiisa. 